Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 1975. évi II. törvény alapján az öregségi nyugdíjkorhatár
Paragraph Index: 684

1996. évi IX. tv. 1. § (2) bekezdése szerint az 1942-ben született nőnek öregségi nyugdíjkorhatára 57. betöltött életév, ezért a panaszos legkorábban 1999. február 6-tól lehet jogosult. A Nyugdíjfolyósító Igazgatóság figyelő programja az adott időpontban még nem került módosításra, ezért került az automatikus és téves intézkedés kapcsán 1997. március 1-jétől beszüntetésre a panaszos átmeneti járadékának folyósítása. A Megyei Nyugdíjbiztosítási Igazgatóság miután megvizsgálta az adott ügyben az előrehozott nyugdíj, illetve a csökkentett előrehozott nyugdíj lehetőségét, és megállapította, hogy az feltétel hiányában, illetőleg csökkentéssel csak az ügyfélre kedvezőtlenül lenne alkalmazható, intézkedett az átmeneti járadék továbbfolyósítására. A Nyugdíjfolyósító Igazgatóság 1997. március 25-én rendelte el az újrafolyósítást az eredeti időponttól, 1998. január 1-jétől. OBH 4257/1997. Nem állapítható meg az Alkotmány 70/E. §-ában deklarált szociális biztonsághoz való joggal összefüggésben visszásság, ha lakásfenntartási támogatás iránti kérelmet a helyi önkormányzat jogszerűen utasítja el, és az átmeneti segély iránti kérelmet természetbeni támogatásként teljesíti. A panaszos a beadványában kifogásolta, hogy Gyál Önkormányzata elutasította lakásfenntartási támogatás iránti kérelmét, és gyógyszertámogatásban nem részesítette. A panaszos 1997 folyamán kétszer fordult a helyi önkormányzathoz gyógyszertámogatás iránti kérelemmel, melyeket az önkormányzat az átmeneti segélyről szóló rendelkezések alapján teljesített. Lakásfenntartási támogatás iránti kérelmét arra hivatkozással utasította el, hogy a lakásfenntartás indokolt havi költsége nem haladja meg a törvényben és a rendeletben szabályozott mértéket. Az állampolgári jogok országgyűlési biztosa megállapította, hogy az érintett önkormányzat a jogszabályoknak megfelelően járt el. Eleget tett a szociális ellátások terén őt terhelő kötelezettségeinek, megalkotta az erről szóló helyi rendeletét, és rendelkezik a szükséges támogatási formákkal. Megállapította továbbá, hogy a szociális gondoskodás mértékét nem az Alkotmány, hanem a jogalkotó állapítja meg, és így szabadságában áll annak eldöntése, hogy milyen eszközökkel, milyen mértékű szolgáltatásokkal kívánja elérni társadalompolitikai céljait. OBH 4822/1997. Nem állapítható meg az Alkotmány 70/A. § (3) bekezdésében megfogalmazott, az esélyegyenlőtlenségek kiküszöbölését célzó intézkedések bevezetésére irányuló állami kötelezettséggel öszszefüggésben visszásság, ha az állam rendelkezik a mozgássérültek részére adható lakáscélú támogatási formáról. Teljes szöveg: 70/A. § OBH 4908/1997. Az Alkotmány 70/A. §-ában deklarált hátrányos megkülönböztetés tilalmával kapcsolatban, valamint a 70/E. §-ában deklarált szociális biztonsággal kapcsolatban visszásságot okoz, ha a

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes